La Comissió d'Urbanisme d'Aran assumeix funcions de caràcter informatiu, consultiu, gestor i resolutiu respecte de tots els assumptes que la vigent legislació urbanística preveu hagin de ser sotmesos a consideració de les comissions territorials d'urbanisme.
L'àmbit territorial de la Comissió d'Urbanisme d'Aran abasta els municipis de: Arres, Bausen, es Bòrdes, Bossòst, Canejan, Les, Naut Aran, Vielha e Mijaran i Vilamós.
Secretaria de la CTU i/o cap del Servei Territorial
La gestió de la comissió d'urbanisme i el suport administratiu es fa des dels Serveis Territorials de Territori i Sostenibilitat a Lleida, Carrer del Clot de les Monges, 6-8, 3a planta, 25007 Lleida.
5 de juny, 20 de juliol i 4 d'agost.
D'acord amb l'article 54 de la Llei 1/2015, del 5 de febrer, del règim especial d'Aran, les competències que la legislació urbanística atribueix a les comissions territorials d'urbanisme són exercides per la Comissió d'Urbanisme d'Aran, integrada pel Consell General d'Aran amb la participació de la Generalitat.
Aquesta comissió ha de tenir un reglament propi que estableixi el règim de funcionament i la composició, d'acord amb les competències de cada administració.
President: conseller o consellera de Territori i Sostenibilitat, Damià Calvet i Valera.
Vicepresidents: síndic d'Aran: Francesc X. Boya Alós i el director o la directora general d'Urbanisme, Elisabet Cirici i Amell.
a) El cap del Servei Territorial d'Urbanisme: Letícia Cortí Barberà.
b) El director o la directora de l'Oficina Tècnica d'Urbanisme del Consell General d'Aran: Xavier Playà Hernández.
c) La persona titular de la delegació territorial del Govern de la Generalitat: Rosa Amorós Capdevila.
d) Una persona en representació del Departament de de Territori i Sostenibilitat en matèria de medi ambient: Josse Terés Cinca.
e) La persona titular de la direcció dels serveis territorials del Departament de Territori i Sostenibilitat: M. Dolors Tella Albareda.
f) Una persona de cadascun dels departaments de la Generalitat que tinguin competència en alguna de les matèries següents o en diverses: agricultura, medi natural, cultura, comerç, demarcació territorial, energia, habitatge, indústria, mobilitat, ordenació del territori, patrimoni cultural, protecció civil, salut, turisme i ensenyament: Camil Cofan Amiel, Anna Feliu Moragues, Ferran de Noguera Betriu, Miquel Ángel Cullerés Balagueró, Ramon Alturo Lloan, Montserrat Messeguer Muñoz, Felip Benavent Viladegut i Marta Trullàs Huguet.
h) Dues persones membres dels ens locals d esignades per les organitzacions associatives d'entitats locals més representatives de Catalunya: Andreu Cortés Labrid.
i ) Dues persones d'un reconegut prestigi professional o acadèmic en matèria d'urbanisme, d'habitatge i de medi ambient: Luis García-Oteiza Ballester
j) Juan Antonio Romero Lacasa, designat per l'Administració de l'Estat, amb veu i sense vot
Secretària: Raquel González i Gallego, jurista.
Poden assistir a les sessions de la comissió d'urbanisme amb veu però sense vot:
Les persones titulars de les alcaldies dels ajuntaments afectats quan es considerin els plans d'ordenació urbanística municipal, els programes d'actuació urbanística municipal o les revisions d'aquests, que podran ser assistides pels professionals que considerin necessaris.
Les organitzacions associatives d'entitats locals més representatives de Catalunya poden convidar fins a un màxim de quatre persones, membres dels ens locals, a les sessions de les comissions en les quals se sotmetin a informe instruments urbanístics plurimunicipals que els afectin.
Les organitzacions associatives d'entitats locals més representatives de Catalunya poden designar dues persones per assistir tècnicament els sis vocals.
La presidència de la comissió pot convidar a assistir a les seves sessions:
a) Una persona en representació de cadascun del departaments de la Generalitat que no estiguin representats a la comissió territorial.
b) Les persones responsables tècniques i jurídiques de la Direcció General d'Urbanisme per tal d'assessorar les persones que hi són convocades.
L'informe o dossier és un recull de fitxes resum per a cadascun dels punts de l'ordre del dia de la sessió de la comissió.
La fitxa resum inclou un breu paràgraf explicatiu de l'objecte, una imatge i el sentit de l'acord.
En el cas de POUM i expedients mediàtics, s'afegeix una ressenya sintètica de les principals xifres i propostes del pla o projecte.